CELEX: 32015R1483
Language: sl
Date: 2015-09-01 00:00:00
Title: Izvedbena uredba Komisije (EU) 2015/1483 z dne 1. septembra 2015 o spremembi Izvedbene uredbe Sveta (EU) št. 1106/2013 o uvedbi dokončne protidampinške dajatve in dokončnem pobiranju začasne dajatve, uvedene na uvoz nekaterih žic iz nerjavnega jekla s poreklom iz Indije, po ponovni preiskavi za ugotavljanje absorpcije v skladu s členom 12 Uredbe Sveta (ES) št. 1225/2009

2.9.2015   
            
            
               SL
            
            
               Uradni list Evropske unije
            
            
               L 228/1
            
         IZVEDBENA UREDBA KOMISIJE (EU) 2015/1483
   z dne 1. septembra 2015
   o spremembi Izvedbene uredbe Sveta (EU) št. 1106/2013 o uvedbi dokončne protidampinške dajatve in dokončnem pobiranju začasne dajatve, uvedene na uvoz nekaterih žic iz nerjavnega jekla s poreklom iz Indije, po ponovni preiskavi za ugotavljanje absorpcije v skladu s členom 12 Uredbe Sveta (ES) št. 1225/2009
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1225/2009 z dne 30. novembra 2009 o zaščiti proti dampinškemu uvozu iz držav, ki niso članice Evropske skupnosti (1) („osnovna uredba“), in zlasti člena 12(3) Uredbe,
   ob upoštevanju naslednjega:
   A.   POSTOPEK
   
   1.   Veljavni ukrepi
   
   
               (1)
            
            
               Z Izvedbeno uredbo (EU) št. 1106/2013 (2) je Svet uvedel dokončno protidampinško dajatev na uvoz nekaterih žic iz nerjavnega jekla s poreklom iz Indije (prvotna preiskava). Uvedeni ukrepi so bili v obliki dajatve ad valorem, in sicer od 0,7 % do 12,5 % za vzorčene družbe, 5 % za sodelujoče nevzorčene družbe in 12,5 % za nesodelujoče družbe.
            
         
               (2)
            
            
               Z Izvedbeno uredbo (EU) št. 861/2013 (3) je Svet uvedel dokončno izravnalno dajatev na uvoz nekaterih žic iz nerjavnega jekla s poreklom iz Indije, in sicer od 3,0 % do 3,7 %.
            
         2.   Zahtevek za ponovno preiskavo za ugotavljanje absorpcije
   
   
               (3)
            
            
               Komisija je prejela zahtevek za začetek ponovne preiskave za ugotavljanje absorpcije v zvezi z veljavnimi ukrepi v skladu s členom 12 osnovne uredbe.
            
         
               (4)
            
            
               Zahtevek je 21. oktobra 2014 vložila Evropska zveza za železo in jeklo („Eurofer“ ali „vložnik“) v imenu proizvajalcev, ki predstavljajo več kot 25 % celotne proizvodnje nekaterih žic iz nerjavnega jekla v Uniji.
            
         
               (5)
            
            
               Zahtevek je temeljil na izhodišču, da so se po uvedbi protidampinških dajatev na uvoz nekaterih žic iz nerjavnega jekla s poreklom iz Indije izvozne cene znižale in ni bilo zadostnega gibanja cen pri nadaljnji prodaji ali vseh nadaljnjih prodajnih cen v Uniji. To je povzročilo povišanje stopnje dampinga, ki ovira načrtovane popravljalne učinke veljavnih ukrepov.
            
         3.   Začetek ponovne preiskave za ugotavljanje absorpcije
   
   
               (6)
            
            
               Po obvestitvi držav članic je Komisija ugotovila, da obstajajo zadostni dokazi za ponovni začetek preiskave, in 3. decembra 2014 z obvestilom, objavljenim v Uradnem listu Evropske unije
                   (4) („obvestilo o začetku“), napovedala začetek ponovne preiskave za ugotavljanje absorpcije v skladu s členom 12(1) osnovne uredbe.
            
         4.   Zainteresirane strani
   
   
               (7)
            
            
               Komisija je v obvestilu o začetku zainteresirane strani pozvala, naj se ji javijo, če želijo sodelovati v preiskavi. Poleg tega je Komisija o začetku ponovne preiskave za ugotavljanje absorpcije posebej obvestila vložnika, proizvajalce izvoznike in uvoznike, za katere je znano, da jih to zadeva, ter predstavnike Indije, in jih povabila k sodelovanju.
            
         
               (8)
            
            
               Zainteresirane strani so imele možnost, da pisno izrazijo svoja stališča in zahtevajo zaslišanje pred Komisijo in/ali pooblaščencem za zaslišanje v trgovinskih postopkih. Nobena od zainteresiranih strani se ni javila in zahtevala zaslišanja.
            
         5.   Vzorčenje
   
   
               (9)
            
            
               Zaradi očitno velikega števila indijskih proizvajalcev izvoznikov in nepovezanih uvoznikov v Uniji je bilo v obvestilu o začetku predvideno vzorčenje v skladu s členom 17 osnovne uredbe.
            
         
               (10)
            
            
               Da bi se Komisija lahko odločila, ali je vzorčenje potrebno, in v tem primeru izbrala reprezentativen vzorec, so bili indijski proizvajalci izvozniki in nepovezani uvozniki pozvani, naj se javijo v 15 dneh po začetku ponovne preiskave za ugotavljanje absorpcije in Komisiji predložijo zahtevane informacije iz obvestila o začetku.
            
         
               (11)
            
            
               17 proizvajalcev izvoznikov v Indiji je predložilo zahtevane informacije in se strinjalo z vključitvijo v vzorec. Komisija je v skladu s členom 17(1) osnovne uredbe izbrala vzorec šestih družb ali skupin družb na podlagi največjega reprezentativnega obsega izvoza v Unijo, ki ga je bilo mogoče v razpoložljivem času ustrezno preiskati. Vzorčene družbe so iste kot tiste, ki so bile izbrane za vzorec ali individualno preiskavo v okviru prvotne preiskave, z izjemo družbe Macro Bars and Wires, pri kateri damping v prvotni preiskavi ni bil ugotovljen, zato ni bila ponovno preiskana.
            
         
               (12)
            
            
               V skladu s členom 17(2) osnovne uredbe so bila o izbiri vzorca opravljena posvetovanja z vsemi znanimi proizvajalci izvozniki in pristojnimi organi Indije. Pripomb ni bilo. Zato se je Komisija odločila ohraniti predlagani vzorec šestih družb/skupin družb, pri čemer so bile vse zainteresirane strani ustrezno obveščene o končnem izbranem vzorcu.
            
         
               (13)
            
            
               Tako je bil vzorec proizvajalcev izvoznikov žic iz nerjavnega jekla naslednji:
               
                           —
                        
                        
                           Garg Inox
                        
                     
                           —
                        
                        
                           Nevatia Steel & Alloys
                        
                     
                           —
                        
                        
                           Raajratna Metal Industries
                        
                     
                           —
                        
                        
                           Venus Group (Hindustan Inox, Precision Metals, Sieves Manufacturer India in Venus Wire Industries)
                        
                     
                           —
                        
                        
                           Viraj Profiles
                           Te družbe so bile vzorčene v prvotni preiskavi.
                        
                     
                           —
                        
                        
                           KEI Industries
                           Za to družbo je bila izvedena individualna preiskava v okviru prvotne preiskave.
                        
                     
         
               (14)
            
            
               Stik je bil vzpostavljen z 22 znanimi nepovezanimi uvozniki, eden od njih se je javil in izpolnil obrazec za vzorčenje. Zato ni bilo treba vzorčiti nepovezanih uvoznikov.
            
         6.   Odgovori na vprašalnike
   
   
               (15)
            
            
               Komisija je poslala vprašalnike šestim vzorčenim indijskim proizvajalcem izvoznikom/skupinam proizvajalcev izvoznikov. Od vseh je prejela izpolnjene vprašalnike. Sodelujoči nepovezani uvoznik v obdobju ponovne preiskave za ugotavljanje absorpcije ni uvažal zadevnega izdelka v Unijo, zato mu vprašalnik ni bil poslan.
            
         
               (16)
            
            
               Nekateri vzorčeni proizvajalci izvozniki so zaradi različnih izjemnih okoliščin zaprosili za podaljšanje rokov za predložitev svojih odgovorov. Upravičena podaljšanja so bila odobrena. Zato je bila ponovna preiskava za ugotavljanje absorpcije daljša od običajnega obdobja šestih mesecev, ki je določeno v členu 12(4) osnovne uredbe.
            
         7.   Preveritveni obiski
   
   
               (17)
            
            
               Komisija je zbrala in preverila vse informacije, ki so bile po njenem mnenju potrebne za namen te ponovne preiskave. Preveritveni obiski iz člena 16 osnovne uredbe so bili opravljeni v prostorih vseh vzorčenih indijskih proizvajalcev izvoznikov.
            
         8.   Ustrezni obdobji, zajeti v ponovni preiskavi za ugotavljanje absorpcije
   
   
               (18)
            
            
               Obdobje ponovne preiskave za ugotavljanje absorpcije je trajalo od 1. oktobra 2013 do 30. septembra 2014. Obdobje prvotne preiskave je trajalo od 1. aprila 2011 do 31. marca 2012.
            
         B.   ZADEVNI IZDELEK IN PODOBNI IZDELEK
   
   
               (19)
            
            
               Izdelek v tej ponovni preiskavi za ugotavljanje absorpcije je enak izdelku v prvotni preiskavi in je opredeljen kot žice iz nerjavnega jekla, ki vsebujejo:
               
                           —
                        
                        
                           2,5 mas. % ali več niklja, razen žice, ki vsebuje 28 mas. % ali več, vendar ne več kot 31 mas. % niklja in 20 mas. % ali več, vendar ne več kot 22 mas. % kroma,
                        
                     
                           —
                        
                        
                           manj kot 2,5 mas. % niklja, razen žice, ki vsebuje 13 mas. % ali več, vendar ne več kot 25 mas. % kroma in 3,5 mas. % ali več, vendar ne več kot 6 mas. % aluminija,
                        
                     trenutno pa so uvrščene pod oznaki KN 7223 00 19 in 7223 00 99, s poreklom iz Indije.
            
         
               (20)
            
            
               Preiskava je pokazala, da imajo zadevni izdelek, izdelek, ki se proizvaja in prodaja na domačem trgu Indije, ter izdelek, ki ga v Uniji proizvaja in prodaja industrija Unije, enake osnovne fizikalne, kemične in tehnične lastnosti ter enake osnovne uporabe. Torej veljajo v smislu člena 1(4) osnovne uredbe za podobne izdelke.
            
         C.   UGOTOVITVE PONOVNE PREISKAVE ZA UGOTAVLJANJE ABSORPCIJE
   
   
               (21)
            
            
               Na splošno je cilj ponovne preiskave za ugotavljanje absorpcije v skladu s členom 12 osnovne uredbe ugotoviti, ali so se od uvedbe prvotnih ukrepov izvozne cene znižale oziroma ali ni bilo zadostnega gibanja cen pri nadaljnji prodaji ali nadaljnjih prodajnih cen zadevnega izdelka v Uniji. Če se absorpcija potrdi, bi bilo treba izračunati novo stopnjo dampinga.
            
         1.   Znižanje izvoznih cen
   
   
               (22)
            
            
               Komisija je pri ugotavljanju, ali so se izvozne cene znižale, na obmejni carini Unije v obdobju ponovne preiskave za ugotavljanje absorpcije ugotovila izvozne cene stroškov, zavarovanja in prevoznine („CIF“) za vsako preiskano družbo, ter te cene primerjala z ustreznimi izvoznimi cenami, ki so bile ugotovljene v obdobju prvotne preiskave.
            
         
               (23)
            
            
               Vzorčeni proizvajalci izvozniki so v Unijo izvažali neposredno neodvisnim strankam ali prek povezanih družb.
            
         
               (24)
            
            
               Kadar so proizvajalci izvozniki zadevni izdelek izvažali neposredno neodvisnim strankam v Uniji, je bila izvozna cena v skladu s členom 2(8) osnovne uredbe cena, ki se je dejansko plačala ali se plačuje za zadevni izdelek, ko se ta izvozi v Unijo.
            
         
               (25)
            
            
               Kadar so proizvajalci izvozniki zadevni izdelek izvažali v Unijo prek povezane družbe uvoznice, je bila izvozna cena v skladu s členom 2(9) osnovne uredbe določena na podlagi cene, po kateri je bil uvoženi izdelek prvič preprodan neodvisnim strankam v Uniji. V tem primeru se je cena prilagodila za vse stroške, nastale med uvozom in nadaljnjo prodajo, vključno s PSA-stroški, in za nastali dobiček.
            
         
               (26)
            
            
               Komisija je za vse vzorčene družbe/skupine družb primerjala cene vrst izdelkov, ki so se prodajali v obdobju ponovne preiskave za ugotavljanje absorpcije, s cenami enakih vrst izdelkov, ki so se prodajali v obdobju prvotne preiskave, ter za njih izračunala tehtano povprečno stopnjo absorpcije.
            
         
               (27)
            
            
               Zgornja primerjava je bila opravljena v eurih. V primeru prodaje prek povezanega uvoznika so se cene pri nadaljnji prodaji, izražene v eurih (ali USD ali GBP), pretvorile v indijske rupije (INR), da so se lahko odšteli vsi stroški med uvozom in nadaljnjo prodajo, v primeru neposredne prodaje indijskega proizvajalca izvoznika pa so se vsi stroški med indijsko mejo in mejo Unije, izraženi v INR, dodali k cenam FOB, izraženim v INR. Zato so se pridobljene vrednosti CIF pretvorile v eure.
            
         
               (28)
            
            
               Primerjava izvoznih cen v Unijo je pokazala, da so se izvozne cene znižale za vse vzorčene družbe/skupine družb, kar prima facie dokazuje absorpcijo veljavnih ukrepov. Za vzorčene proizvajalce izvoznike je bilo znižanje izvoznih cen, izraženih v eurih, naslednje:
               
                            
                        
                        
                           GARG Inox
                        
                        
                           KEI Industries
                        
                        
                           Nevatia Steel & Alloys
                        
                        
                           Venus Group
                        
                        
                           Viraj Profiles
                        
                        
                           Raajratna Metal Industries
                        
                     
                           Gibanje izvoznih cen od obdobja prvotne preiskave do obdobja ponovne preiskave za ugotavljanje absorpcije (EUR)
                        
                        
                           – 23,91 %
                        
                        
                           – 21,26 %
                        
                        
                           – 22,77 %
                        
                        
                           – 26,31 %
                        
                        
                           – 27,44 %
                        
                        
                           – 25,52 %
                        
                     
         2.   Damping
   
   
               (29)
            
            
               Po ugotovitvi možne absorpcije za vse vzorčene proizvajalce izvoznike so bile ponovno izračunane stopnje dampinga v skladu s členom 2 osnovne uredbe. V točki 5.1.1(a) obvestila o začetku so bili proizvajalci izvozniki pozvani, da Komisijo v 15 dneh od datuma objave obvestila o začetku obvestijo, ali zahtevajo popravek normalne vrednosti v skladu s členom 12(5) osnovne uredbe. Z izjemo družbe Venus Group so vsi drugi vzorčeni proizvajalci izvozniki zahtevali popravek normalnih vrednosti na podlagi člena 12(5) osnovne uredbe in Komisiji predložili popolne informacije, ustrezno utemeljene z dokazi, za ponovni izračun njihovih stopenj dampinga. Za družbo Venus Group, ki ni zahtevala popravka svojih normalnih vrednosti, so bile normalne vrednosti, kot so bile ugotovljene v prvotni preiskavi, uporabljene za izračun stopenj dampinga v obdobju ponovne preiskave za ugotavljanje absorpcije.
            
         (a)   Normalna vrednost
   
   
               (30)
            
            
               Za vzorčene proizvajalce izvoznike je bila normalna vrednost določena na naslednji način:
            
         
               (31)
            
            
               Komisija je v skladu s členom 2(2) osnovne uredbe najprej proučila, ali je bil celotni obseg domače prodaje za vsakega vzorčenega proizvajalca izvoznika reprezentativen. Domača prodaja je reprezentativna, če je celotni obseg domače prodaje podobnega izdelka neodvisnim strankam na domačem trgu na proizvajalca izvoznika v obdobju preiskave predstavljal vsaj 5 % njegovega celotnega obsega izvoza zadevnega izdelka v Unijo. Na podlagi tega je bila skupna prodaja vsakega vzorčenega proizvajalca izvoznika podobnega izdelka na domačem trgu reprezentativna.
            
         
               (32)
            
            
               Komisija je za proizvajalce izvoznike z reprezentativno domačo prodajo naknadno ugotovila, katere vrste izdelkov, prodanih na domačem trgu, so bile enake ali primerljive z vrstami izdelkov, prodanih za izvoz v Unijo.
            
         
               (33)
            
            
               Komisija je nato v skladu s členom 2(2) osnovne uredbe proučila, ali je bila domača prodaja vsakega vzorčenega proizvajalca izvoznika na njegovem domačem trgu reprezentativna za vsako vrsto izdelka, ki je enaka ali primerljiva z vrsto izdelka, prodanega za izvoz v Unijo. Domača prodaja vrste izdelka je reprezentativna, če celotni obseg domače prodaje navedene vrste izdelka neodvisnim strankam v obdobju preiskave predstavlja vsaj 5 % celotnega obsega izvoza enake ali primerljive vrste izdelka v Unijo.
            
         
               (34)
            
            
               Komisija je nato v skladu s členom 2(4) osnovne uredbe za vsako vrsto izdelka določila delež dobičkonosne prodaje neodvisnim strankam na domačem trgu v obdobju preiskave za ugotavljanje absorpcije, da bi se odločila, ali bo za izračun normalne vrednosti uporabila dejansko domačo prodajo.
            
         
               (35)
            
            
               Normalna vrednost temelji na dejanski domači ceni za posamezno vrsto izdelka ne glede na to, ali je navedena prodaja dobičkonosna ali ne:
               
                           (a)
                        
                        
                           če je obseg prodaje vrste izdelka, prodanega po neto prodajni ceni, enaki izračunanim stroškom proizvodnje ali višji od njih, predstavljal več kot 80 % celotnega obsega prodaje te vrste izdelka, ter
                        
                     
                           (b)
                        
                        
                           je tehtana povprečna prodajna cena navedene vrste izdelka enaka ali višja od stroškov proizvodnje na enoto.
                        
                     
         
               (36)
            
            
               V tem primeru je normalna vrednost tehtano povprečje cen celotne domače prodaje navedene vrste izdelka v obdobju ponovne preiskave za ugotavljanje absorpcije.
            
         
               (37)
            
            
               Normalna vrednost je dejanska domača cena za vrsto izdelka, in sicer izključno pri dobičkonosni domači prodaji vrst izdelka v obdobju ponovne preiskave za ugotavljanje absorpcije:
               
                           (a)
                        
                        
                           če obseg dobičkonosne prodaje vrste izdelka predstavlja 80 % ali manj celotnega obsega prodaje te vrste izdelka ali
                        
                     
                           (b)
                        
                        
                           če je tehtana povprečna cena te vrste izdelka nižja od stroškov proizvodnje na enoto.
                        
                     
         
               (38)
            
            
               Normalna vrednost je bila izračunana kot tehtano povprečje cen celotne domače prodaje v obdobju ponovne preiskave za ugotavljanje absorpcije ali kot tehtano povprečje samo dobičkonosne prodaje. Vse cene, uporabljene za izračune stopnje dampinga, so se pretvorile v indijsko valuto z uporabo obračunskih tečajev za vsako transakcijo.
            
         (b)   Izvozna cena
   
   
               (39)
            
            
               Komisija je uporabila izvozne cene iz obdobja ponovne preiskave za ugotavljanje absorpcije, določene tako, kot je razloženo v uvodnih izjavah 22 do 25 zgoraj.
            
         (c)   Primerjava
   
   
               (40)
            
            
               Komisija je normalno vrednost in izvozno ceno teh proizvajalcev izvoznikov primerjala na podlagi franko tovarna.
            
         
               (41)
            
            
               Kadar je Komisija to lahko upravičila s potrebo po zagotovitvi poštene primerjave, je v skladu s členom 2(10) osnovne uredbe normalno vrednost in/ali izvozno ceno prilagodila za razlike, ki so vplivale na cene in njihovo primerljivost. Prilagoditve so bile izvedene za prevoznino, zavarovanje, stroške kreditov, stroške pakiranja in dajatve.
            
         (d)   Stopnja dampinga
   
   
               (42)
            
            
               Komisija je za vzorčene sodelujoče proizvajalce izvoznike primerjala tehtano povprečno normalno vrednost vsake vrste podobnega izdelka s tehtano povprečno izvozno ceno ustrezne vrste zadevnega izdelka v skladu s členom 2(11) in (12) osnovne uredbe.
            
         
               (43)
            
            
               Na podlagi tega se je tehtano povprečje stopenj dampinga, izraženo kot odstotek cene CIF meja Unije brez plačane dajatve, gibalo na naslednji način:
               
                           Ime družbe
                        
                        
                           Primerljivost vrste izdelka
                           (v %)
                        
                        
                           Stopnja dampinga v obdobju prvotne preiskave
                           (v %)
                        
                        
                           Stopnja dampinga v obdobju ponovne preiskave za ugotavljanje absorpcije
                           (v %)
                        
                        
                           Gibanje stopnje dampinga
                           (v odstotnih točkah)
                        
                     
                           GARG Inox
                        
                        
                           90,3
                        
                        
                           11,8
                        
                        
                           5,2
                        
                        
                           – 6,6
                        
                     
                           KEI Industries
                        
                        
                           62,2
                        
                        
                           7,0
                        
                        
                           3,8
                        
                        
                           – 3,2
                        
                     
                           Nevatia Steel & Alloys
                        
                        
                           81,9
                        
                        
                           4,1
                        
                        
                           4,0
                        
                        
                           – 0,1
                        
                     
                           Venus Group
                        
                        
                           96,6
                        
                        
                           11,6
                        
                        
                           12,4
                        
                        
                           0,8
                        
                     
                           Viraj Profiles
                        
                        
                           86,9
                        
                        
                           6,8
                        
                        
                           0,4
                        
                        
                           – 6,4
                        
                     
                           Raajratna Metal Industries
                        
                        
                           99,8
                        
                        
                           16,2
                        
                        
                           12,0
                        
                        
                           – 4,2
                        
                     
         3.   Stopnja odprave škode
   
   
               (44)
            
            
               V skladu s pravilom nižje dajatve iz člena 9(4) osnovne uredbe je Komisija ponovno izračunala stopnjo škode za družbo Venus Group, katere stopnja dampinga se je povišala.
            
         
               (45)
            
            
               Stopnja odprave škode je bila določena na podlagi primerjave med tehtano povprečno uvozno ceno družbe Venus Group v obdobju ponovne preiskave za ugotavljanje absorpcije in tehtano povprečno neškodljivo ceno podobnega izdelka, ki so ga vzorčeni proizvajalci Unije v obdobju ponovne preiskave za ugotavljanje absorpcije prodajali na trgu Unije. Kakršna koli razlika, ki izhaja iz te primerjave, je bila nato izražena kot odstotek tehtane povprečne uvozne vrednosti CIF.
            
         
               (46)
            
            
               Na podlagi navedenega se je stopnja škode za družbo Venus Group povišala s 23,4 % na 65,7 %.
            
         D.   SKLEP
   
   
               (47)
            
            
               Ponovni izračun stopenj dampinga v skladu z metodologijo iz uvodnih izjav 31 do 38 zgoraj je pokazal, da se je za pet od šestih vzorčenih družb stopnja dampinga v obdobju ponovne preiskave za ugotavljanje absorpcije znižala. Zato bi bilo treba zaključiti ponovno preiskavo za ugotavljanje absorpcije za te družbe brez spreminjanja prvotnih ukrepov. V primeru družbe Venus Group se je izračunana stopnja dampinga v obdobju ponovne preiskave za ugotavljanje absorpcije povišala v primerjavi s tisto, ki je bila ugotovljena v obdobju prvotne preiskave, kar dokazuje absorpcijo. Zato bi bilo treba protidampinške ukrepe, uvedene na uvoz zadevnega izdelka s strani družbe Venus Group spremeniti v skladu s členom 12(3) osnovne uredbe.
            
         
               (48)
            
            
               Za družbo Venus Group je Komisija v skladu s pravilom nižje dajatve iz člena 9(4) osnovne uredbe najprej primerjala stopnjo škode in stopnjo dampinga. Višino dajatev bi bilo treba določiti na ravni stopnje dampinga. Ker ta ponovna preiskava ne vpliva na protisubvencijsko preiskavo, je treba za določitev nove protidampinške dajatve odšteti izravnalno dajatev. Zato nova protidampinška dajatev za družbo Venus Group znaša 9,4 % (tj. trenutno veljavna stopnja dampinga v višini 12,4 %, zmanjšana za izravnalno dajatev v višini 3 %).
            
         
               (49)
            
            
               Popravljena stopnja protidampinške dajatve, ki se uporablja za neto ceno franko meja Unije pred plačilom dajatev, je naslednja:
               
                           Družba
                        
                        
                           Stopnja dampinga
                        
                        
                           Izravnalna dajatev
                        
                        
                           Stopnja škode
                        
                        
                           Stopnja dokončne protidampinške dajatve
                        
                     
                           GARG Inox
                        
                        
                           11,8 %
                        
                        
                           3,4 %
                        
                        
                           22,6 %
                        
                        
                           8,4 %
                        
                     
                           KEI Industries
                        
                        
                           7,0 %
                        
                        
                           0,0 %
                        
                        
                           41,9 %
                        
                        
                           7,7 %
                        
                     
                           Macro Bars and Wires
                        
                        
                           0,0 %
                        
                        
                           3,4 %
                        
                        
                           30,3 %
                        
                        
                           0,0 %
                        
                     
                           Nevatia Steel & Alloys
                        
                        
                           4,1 %
                        
                        
                           3,4 %
                        
                        
                           23,8 %
                        
                        
                           0,7 %
                        
                     
                           Raajratna Metal Industries
                        
                        
                           16,2 %
                        
                        
                           3,7 %
                        
                        
                           17,2 %
                        
                        
                           12,5 %
                        
                     
                           Venus Group
                        
                        
                           12,4 %
                        
                        
                           3,0 %
                        
                        
                           65,7 %
                        
                        
                           9,4 %
                        
                     
                           Viraj Profiles
                        
                        
                           6,8 %
                        
                        
                           0,0 %
                        
                        
                           32,1 %
                        
                        
                           6,8 %
                        
                     
                           Sodelujoče nevzorčene družbe
                        
                        
                           8,4 %
                        
                        
                           3,4 %
                        
                        
                           23,7 %
                        
                        
                           5,0 %
                        
                     
                           Vse druge družbe
                        
                        
                           16,2 %
                        
                        
                           3,7 %
                        
                        
                           65,7 %
                        
                        
                           12,5 %
                        
                     
         
               (50)
            
            
               Vse strani so bile obveščene o bistvenih dejstvih in premislekih, na podlagi katerih se je nameravala priporočiti ohranitev obstoječih ukrepov. Po navedenem razkritju jim je bilo odobreno tudi obdobje za predložitev pripomb. Stališča in pripombe so bili ustrezno upoštevani, kadar je bilo to upravičeno.
            
         
               (51)
            
            
               Dve zainteresirani strani sta predložili pripombe, s katerimi sta nasprotovali sklepom Komisije.
            
         
               (52)
            
            
               Pritožnik je ponovil svojo trditev iz pritožbe, da padec izvoznih cen ni rezultat gibanja cen surovin. To trditev je ponazoril s podatki, ki prikazujejo povišanje cene niklja po uvedbi dokončnih ukrepov.
            
         
               (53)
            
            
               Vendar so prvotni ukrepi temeljili na ugotovitvah iz obdobja prvotne preiskave, zato je potrebna ustrezna primerjava med cenami surovin v obdobju prvotne preiskave in cenami v obdobju preiskave za ugotavljanje absorpcije. Navedena primerjava vodi do sklepa, da so se cene surovin znižale, zato je treba zavrniti zgornjo trditev.
            
         
               (54)
            
            
               Pritožnik je za enega proizvajalca izvoznika, ki ni zahteval določitve nove normalne vrednosti, trdil, da se je Komisija zmotila pri izračunu. Vendar je tožnik pri cenah v obdobju prvotne preiskave uporabil menjalni tečaj INR/EUR z začetka obdobja ponovne preiskave za ugotavljanje absorpcije in menjalni tečaj INR/EUR s konca obdobja ponovne preiskave za ugotavljanje absorpcije pri cenah v obdobju ponovne preiskave za ugotavljanje absorpcije, zato se njegova utemeljitev ovrže. Trditev je bilo zato treba zavrniti.
            
         
               (55)
            
            
               Proizvajalec izvoznik, za katerega bo spremenjena protidampinška dajatev, je trdil, da ocena domnevnega nezadostnega gibanja cen, ki jo je opravila Komisija, ni skladna s pomenom in namenom člena 12 osnovne uredbe. Natančneje bi morala Komisija pri svoji primerjavi cen upoštevati gibanje menjalnih tečajev in gibanje proizvodnih stroškov, ki ga je upoštevala na ravni drugih proizvajalcev izvoznikov, ki so zahtevali uporabo člena 12(5) na podlagi načela dobrega upravljanja.
            
         
               (56)
            
            
               Dejansko se ta vrsta trditve nanaša na stroške proizvodnje in jo je mogoče upoštevati samo v okviru ponovne preiskave normalne vrednosti. Vendar se v skladu s členom 12(5) osnovne uredbe domnevne spremembe normalne vrednosti upoštevajo samo, kadar so dane Komisiji na razpolago popolne informacije o popravljenih normalnih vrednostih. V tem primeru ni bilo tako in trditev se zavrne.
            
         
               (57)
            
            
               Isti proizvajalec izvoznik je predložil številne pripombe in trditve glede določitve njegove stopnje dampinga na podlagi izvoznih cen v obdobju ponovne preiskave za ugotavljanje absorpcije in normalnih vrednosti, določenih v obdobju prvotne preiskave.
            
         
               (58)
            
            
               Od Komisije je zahteval izključitev transakcij svojega povezanega uvoznika v prvem mesecu obdobja ponovne preiskave za ugotavljanje absorpcije, ker se je ta prodaja nanašala na blago, ki so ga odpremili indijski proizvajalci izvozniki iz družbe Venus Group pred obdobjem ponovne preiskave za ugotavljanje absorpcije na podlagi cen, ki so bile tudi določene pred obdobjem ponovne preiskave za ugotavljanje absorpcije. Ta argument je podkrepil z navedbo, da je prodaja iz Indije povezanemu uvozniku in od povezanega uvoznika do nepovezanih strank Unije nakup in prodaja za svoj račun („back to back“).
            
         
               (59)
            
            
               Najprej je treba poudariti, da Komisija procesa prodaje proizvajalca izvoznika ne obravnava kot nakupa in prodaje za svoj račun. V Indiji bi v obdobju ponovne preiskave za ugotavljanje absorpcije povezanemu uvozniku lahko prodajal kateri koli indijski proizvajalec izvoznik iz skupine proizvajalcev izvoznikov in izdelke odpremil skupaj, ustrezni uvoženi izdelki pa so bili v številnih primerih prodani različnim strankam Unije in so delno vstopili v zaloge povezanega uvoznika. Po drugi strani pa to pomeni, da bi lahko bila prodaja nepovezani stranki Unije, o kateri je poročal povezani uvoznik v obdobju ponovne preiskave za ugotavljanje absorpcije, del ene ali več neposrednih dostav iz Indije s strani enega ali več indijskih proizvajalcev izvoznikov iz skupine, prodaja iz zaloge ali kombinacija obeh. Zaradi teh okoliščin takega uvoza ni mogoče opredeliti kot nakup in prodajo za svoj račun.
            
         
               (60)
            
            
               Vendar je bistvenejši mehanizem oblikovanja cen, pri katerem bo osnovna cena, določena s prvotnim cenovnim sporazumom, včasih prilagojena tako, da bo uporabljena dodatna dajatev na zlitine v veljavi v času dostave. Navedeno je v nasprotju s trditvijo, da so cene določene že dolgo pred obdobjem ponovne preiskave za ugotavljanje absorpcije. Zato je treba zavrniti zahtevek za izključitev prodaje povezanega uvoznika v prvem mesecu obdobja ponovne preiskave za ugotavljanje absorpcije.
            
         
               (61)
            
            
               Isti proizvajalec izvoznik je Komisijo pozval, da sprejme popravljen seznam prodajnih transakcij povezanega uvoznika s popravki za vrste izdelkov, opravljenimi na isti način kot popravki, ki so bili opravljeni med preiskavami na kraju samem v Indiji. Trdi, da bi bil to sprejemljiv pristop, ker se vsa prodaja šteje za nakup in prodajo za svoj račun.
            
         
               (62)
            
            
               Komisija ni mogla sprejeti nove predložitve prodajnih transakcij tako pozno v postopku, ker je ni mogla preveriti. Poleg tega je preiskava pokazala, da prodajnih transakcij ni mogoče opredeliti kot nakup in prodajo za svoj račun, kot je navedeno zgoraj. Poudariti je treba, da je imel proizvajalec izvoznik veliko časa med preiskavami na kraju samem v Indiji (prvi teden marca 2015) in preiskavo na kraju samem pri nemškem povezanem uvozniku (sredi aprila), da predloži popravljen seznam prodaje.
            
         
               (63)
            
            
               Isti proizvajalec izvoznik je pripomnil, da Komisija za določeno vrsto izdelka ni uporabila normalne vrednosti, ugotovljene v prvotni preiskavi.
            
         
               (64)
            
            
               Komisija je to pripombo potrdila in popravila stopnje dampinga v preiskavi za ugotavljanje absorpcije z uporabo normalnih vrednosti, kot so bile ugotovljene v prvotni preiskavi.
            
         
               (65)
            
            
               Isti proizvajalec izvoznik je trdil, da so bili njegovi PSA-stroški v višini 5 % določeni naključno, morali pa bi temeljiti na podatkih, zbranih med preiskavo njegovega povezanega uvoznika na kraju samem in ne bi smeli vključevati stroškov prevoza in drugih popustov, ki so bili že odšteti od cen pri nadaljnji prodaji med konstruiranjem izvoznih cen.
            
         
               (66)
            
            
               Za to trditev je bilo ugotovljeno, da je upravičena, ker so bili v preiskavi na kraju samem ugotovljeni PSA-stroški nižji od višine 5 %, ki se uporablja za izračun dampinga tega proizvajalca izvoznika.
            
         
               (67)
            
            
               Proizvajalec izvoznik je tudi trdil, da je upoštevana stopnja dobička v višini 5 % previsoka za to vrsto industrije in da bi Komisija v podobnih okoliščinah upoštevala stopnje dobička v višini največ 1 %–2 %.
            
         
               (68)
            
            
               Nepovezani uvozniki v preiskavi za ugotavljanje absorpcije niso sodelovali, zato se je Komisija odločila, da bo upoštevala podatke, zbrane v prvotni preiskavi, ker so se taki podatki šteli za dovolj nove, saj so temeljili na obdobju prvotne preiskave, ki se je končalo marca 2012. Stopnje dobička, ki jih je predložil proizvajalec izvoznik v podporo svoji trditvi, so bili povprečni zaslužki pred plačilom davčnih obremenitev na podlagi proračunskih let 2011–2013, ki so v glavnem temeljili na finančnih podatkih, zbranih v južnoevropskih državah, kjer gospodarske okoliščine v navedenem obdobju niso bile optimalne. Komisija se je zato odločila, da bo uporabila ugotovitve iz prvotne preiskave, in sicer 2,65 % kot ustrezen dobiček za nepovezanega uvoznika. Ta odstotek je bil nato uporabljen pri konstruiranju izvoznih cen na podlagi cen pri nadaljnji prodaji, ki jih je ponudil povezani uvoznik na trgu Unije.
            
         
               (69)
            
            
               Proizvajalec izvoznik je nazadnje trdil, da je Komisija napačno določila vrednosti CIF na ravni povezanega uvoznika, ker so ugotovljene vrednosti CIF nižje od tistih, ki jih je prijavil povezani uvoznik na carini Unije in na katerih je temeljila uvedba protidampinške dajatve.
            
         
               (70)
            
            
               Komisija je določila vrednosti CIF na podlagi ugotovitev preiskave, ker je prijavljena vrednost na carini Unije v vsakem primeru transferna cena znotraj skupine. Zlasti je bilo ugotovljeno, da ni sistemske povezave med ceno pri nadaljnji prodaji na trgu Unije in transferno ceno, ker dodatna dajatev na zlitine, ki se na koncu doda k osnovni ceni za nadaljnjo prodajo, občasno ne ustreza dodatni dajatvi na zlitine, ki se upošteva pri določanju transferne cene. Zato je bila trditev zavrnjena.
            
         
               (71)
            
            
               Da se zmanjša tveganje izogibanja zaradi velike razlike v stopnjah dajatve, se šteje, da so v tem primeru potrebni posebni ukrepi za zagotovitev ustrezne uporabe protidampinških dajatev. Ti posebni ukrepi, ki se uporabljajo samo za družbo, za katero je uvedena individualna stopnja dajatve, vključujejo naslednje: predložitev veljavnega trgovinskega računa carinskim organom držav članic, ki je skladen z zahtevami iz Priloge k tej uredbi. Za uvoz, ki mu ni priložen tak račun, velja preostala protidampinška dajatev, ki se uporablja za vse druge proizvajalce.
            
         
               (72)
            
            
               Ukrepi iz te uredbe so v skladu z mnenjem odbora, ustanovljenega s členom 15(1) osnovne uredbe –
            
         SPREJELA NASLEDNJO UREDBO:
   Člen 1
   V Izvedbeni uredbi (EU) št. 1106/2013 se člen 1 spremeni:
   
               (a)
            
            
               odstavek 2 se nadomesti z naslednjim:
               „2.   Stopnja dokončne protidampinške dajatve, ki se uporablja za neto ceno franko meja Unije pred plačilom dajatev za izdelke iz odstavka 1, ki jih proizvajajo spodaj navedene družbe, je naslednja:
               
                           Družba
                        
                        
                           Dajatev (v %)
                        
                        
                           Dodatna oznaka TARIC
                        
                     
                           Garg Inox, Bahadurgarh, Haryana and Pune, Maharashtra
                        
                        
                           8,4
                        
                        
                           B931
                        
                     
                           KEI Industries Ltd, New Delhi
                        
                        
                           7,7
                        
                        
                           B925
                        
                     
                           Macro Bars and Wires, Mumbai, Maharashtra
                        
                        
                           0,0
                        
                        
                           B932
                        
                     
                           Nevatia Steel & Alloys, Mumbai, Maharashtra
                        
                        
                           0,7
                        
                        
                           B933
                        
                     
                           Raajratna Metal Industries, Ahmedabad, Gujarat
                        
                        
                           12,5
                        
                        
                           B775
                        
                     
                           Venus Wire Industries Pvt. Ltd, Mumbai, Maharashtra
                        
                        
                           9,4
                        
                        
                           B776
                        
                     
                           Precision Metals, Mumbai, Maharashtra
                        
                        
                           9,4
                        
                        
                           B777
                        
                     
                           Hindustan Inox Ltd, Mumbai, Maharashtra
                        
                        
                           9,4
                        
                        
                           B778
                        
                     
                           Sieves Manufacturer India Pvt. Ltd, Mumbai, Maharashtra
                        
                        
                           9,4
                        
                        
                           B779
                        
                     
                           Viraj Profiles Limited, Palghar, Maharashtra and Mumbai, Maharashtra
                        
                        
                           6,8
                        
                        
                           B780
                        
                     
                           Družbe s seznama v Prilogi
                        
                        
                           5,0
                        
                        
                           Glej Prilogo
                        
                     
                           Vse druge družbe
                        
                        
                           12,5
                        
                        
                           B999“
                        
                     
         
               (b)
            
            
               doda se naslednji odstavek 4:
               „4.   Uporaba individualne stopnje dajatve za družbe iz odstavka 2 in Priloge je pogojena s predložitvijo veljavnega trgovinskega računa carinskim organom držav članic, ki mora vključevati izjavo z datumom in podpisom uradnika subjekta, ki izdaja take račune, ter njegovim imenom in funkcijo, in sicer: ‚Podpisani potrjujem, da je (količina) žic iz nerjavnega jekla, prodanih za izvoz v Evropsko unijo, ki jih zajema ta račun, proizvedla družba (ime in naslov družbe) (dodatna oznaka TARIC) v Indiji. Izjavljam, da so informacije na tem računu popolne in resnične.‘ Če tak račun ni predložen, se uporablja stopnja dajatve, ki velja za ‚vse druge družbe‘.“
            
         Člen 2
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 1. septembra 2015
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 343, 22.12.2009, str. 51.
   
      (2)  Izvedbena uredba Sveta (EU) št. 1106/2013 z dne 5. novembra 2013 o uvedbi dokončne protidampinške dajatve in dokončnem pobiranju začasne dajatve, uvedene na uvoz nekaterih žic iz nerjavnega jekla s poreklom iz Indije (UL L 298, 8.11.2013, str. 1).
   
      (3)  Izvedbena uredba Sveta (EU) št. 861/2013 z dne 2. septembra 2013 o uvedbi dokončne izravnalne dajatve in dokončnem pobiranju začasne dajatve, uvedene na uvoz nekaterih žic iz nerjavnega jekla s poreklom iz Indije (UL L 240, 7.9.2013, str. 1).
   
      (4)  UL C 433, 3.12.2014, str. 8.